
VENDIM
Nr. 404, datë 5.7.2023

PËR NJË NDRYSHIM NË VENDIMIN NR. 226, DATË 21.3.2017, TË KËSHILLIT TË MINISTRAVE, “PËR FINANCIMIN E KOSTOS SË MENAXHIMIT TË PROJEKTEVE QË ZBATOHEN NGA FONDI SHQIPTAR I ZHVILLIMIT”, TË NDRYSHUAR

[bookmark: _GoBack]Në mbështetje të nenit 100 të Kushtetutës, të neneve 50 e 51, të ligjit nr. 9936, datë 26.6.2008, “Për sistemin buxhetor në Republikën e Shqipërisë”, të ndryshuar, dhe të neneve 6, pikat 2, shkronja “a”, e 4, dhe 8, pika 1, shkronja “b”, të ligjit nr. 10130, datë 11.5.2009, “Për Fondin Shqiptar të Zhvillimit”, të ndryshuar, me propozimin e ministrit të Financave dhe Ekonomisë, Këshilli i Ministrave 

VENDOSI:

1. Në pikën 1, të vendimit nr.226, datë 21.3.2017, të Këshillit të Ministrave, të ndryshuar, fjalët “... në masën 5%...” zëvendësohen me “.. në masën 7%...”.
2. Kostoja operacionale në masën 7%, sipas pikës 1, të këtij vendimi, zbatohet për programet/projektet e reja të investimeve publike, pas hyrjes në fuqi të këtij vendimi.
Ky vendim hyn në fuqi pas botimit në Fletoren Zyrtare.

